Η **Κάρτα Αποδείξεων**, γνωστή και ως "*φοροκάρτα*" υπήρξε μια ηλεκτρονική κάρτα συναλλαγών.

Προτάθηκε από την κυβέρνηση της Ελλάδας τον Αύγουστο του 2011. Η κάρτα μπορούσε να χρησιμοποιηθεί προαιρετικά για να διευκολύνει τη συλλογή των αποδείξεων για αγορές, επιτρέποντας στο Υπουργείο Οικονομικών να περιορίσει την ανεξέλεγκτη φοροδιαφυγή συγκρίνοντας τα έξοδα των ατόμων με το εισόδημα τους και ελέγχοντας τα πραγματικά έσοδα των επιχειρήσεων, όπως αναφέρονται στους λογαριασμούς τους.

Η κάρτα προσομοίαζε πιστωτική κάρτα. Η κάρτα δεν εμφάνιζε το όνομα του κατόχου, αλλά ένα μοναδικό δεκαψήφιο κωδικό. Η κάρτα παρουσιάστηκε επίσημα στις 3 Οκτωβρίου 2011.

Η εισαγωγή της κάρτας συνέβη σε συνδυασμό με άλλες αλλαγές στο φορολογικό σύστημα. Επειδή η κάρτα χρησιμοποιούταν για να παρακολουθεί τις πληρωμές που πραγματοποιούσε ο κάτοχος και δεν περιείχε προσωπικές πληροφορίες, η κλοπή της φοροκάρτας δεν ήταν θέμα μεγάλης ανησυχίας. Το Ινστιτούτο Καταναλωτή εξέφρασε την αντίθεσή του στο μέτρο εγείροντας ζητήματα ιδιωτικότητας και "φακελώματος", όπως και για τις ταυτότητες νέου τύπου. Η Κάρτα Αποδείξεων, ωστόσο, γνώρισε περισσότερη απαξίωση ως μέτρο-και δη προαιρετικό, παρά αντίδραση.

Το εγχείρημα ατόνησε εξ αιτίας διαφόρων παραγόντων, πρωτίστως λόγω της ευρείας χρήσεως μετρητών σε επίπεδα που άγγιζαν το 90% των συναλλαγών και της έλλειψης αντισταθμιστικών οφελών που θα προωθούσαν τη χρήση της (σε σχέση με τη συλλογή αποδείξεων). Το σύστημα καταγραφής τερματίστηκε την 31η Δεκεμβρίου του 2017, αφενός καθώς η τελευταία ΠΟΛ που ανέφερε τη χρήση της αφορούσε τη δήλωση φορολογίας εισοδήματος για το έτος 2017, αφετέρου επειδή η ίδια η ΑΑΔΕ δεν παρέχει στοιχεία για τη χρήση της πέραν της ημερομηνίας αυτής.

Δείτε επίσης
------------

* Φοροδιαφυγή και διαφθορά στην Ελλάδα

Παραπομπές
----------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **φοροκάρτα**  |

1. ↑  «New tax system in the pipeline». 5 Αυγούστου 2011. Ανακτήθηκε στις 24 Αυγούστου 2011.
2. ↑  «Tax evasion: Dues and don’ts». *The Economist*. 12 August 2011.. Ανακτήθηκε στις 24 August 2011.
3. ↑  «How the state will track your spending». 7 Αυγούστου 2011. Αρχειοθετήθηκε από το πρωτότυπο στις 21 Μαρτίου 2012. Ανακτήθηκε στις 24 Αυγούστου 2011.
4. ↑  «Έρχεται τον Οκτώβριο η φοροκάρτα». 10 Αυγούστου 2011. Ανακτήθηκε στις 24 Αυγούστου 2011.
5. ↑  «Αυτή είναι η φοροκάρτα αποδείξεων – Τι πρέπει να γνωρίζουμε». 29 Ιουλίου 2011. Αρχειοθετήθηκε από το πρωτότυπο στις 1 Ιουλίου 2015. Ανακτήθηκε στις 24 Αυγούστου 2011.
6. ↑  «ΟΧΙ ΣΤΗΝ «ΦΟΡΟΚΑΡΤΑ» | INKA». Ανακτήθηκε στις 1 Δεκεμβρίου 2022.
7. ↑  «Φοροκάρτα: "Ακόμη ένα αποτυχημένο μέτρο" - Aftodioikisi.gr». Ανακτήθηκε στις 1 Δεκεμβρίου 2022.
8. ↑  Παπαδόπουλος, Γιάννης. «Η χαμένη ευκαιρία της κάρτας αποδείξεων». *www.kathimerini.gr*. Ανακτήθηκε στις 1 Δεκεμβρίου 2022.
9. ↑  «ΠΟΛ.1068/2018 Τύπος και περιεχόμενο της δήλωσης φορολογίας εισοδήματος φυσικών προσώπων φορολογικού έτους 2017, των λοιπών εντύπων και των δικαιολογητικών εγγράφων που συνυποβάλλονται με αυτή». *www.taxheaven.gr*. Ανακτήθηκε στις 1 Δεκεμβρίου 2022.
10. ↑  «Κάρτα αποδείξεων | ΑΑΔΕ». *www.aade.gr*. Ανακτήθηκε στις 1 Δεκεμβρίου 2022. Στους παρακάτω συνδέσμους μπορείτε να δείτε τη μερίδα των αποδείξεών σας με τη χρήση της Κάρτας Αποδείξεων, από 03/10/2011 έως 31/12/2017.